Návrh komuniké

     Vláda Slovenskej republiky na svojom zasadaní dňa ...................... schválila realizáciu rozvojového projektu “Vráťme šport do škôl”.
     Tento projekt je v súlade s prioritami Národného programu rozvoja športu i v súlade s Programovým vyhlásením vlády SR v oblasti športu.
     Cieľom projektu bude najmä obnova, modernizácia a údržba existujúcich školských športových objektov a zariadení, dostavba rozostavaných objektov, vrátane vytvárania podmienok bezbariérového prístupu pre žiakov s obmedzenou schopnosťou pohybu.
     Projekt bude realizovaný z finančných prostriedkov získaných z privatizácie strategických podnikov prostredníctvom Fondu národného majetku.